ଢେଙ୍କାନାଳ, ଜୁନ୍ ୨୩(ଲୋକାଲ ୱାୟାର): ଭାରତୀୟ ଜନ ସଞ୍ଚାର ସଂସ୍ଥାନ (ଆଇଆଇଏମସି) ପକ୍ଷରୁ କରୋନା ଉପରେ ପ୍ରକାଶିତ ମନୋଗ୍ରାଫ୍ 'ମିଡିଆ ଇନ୍ ଦି ଟାଇମ୍ ଅଫ୍ କୋଭିଡ୍-୧୯' ଉନ୍ମୋଚିତ ହୋଇଛି ।
ସଂସ୍ଥାନର ଆଞ୍ଚଳିକ ନିଦେ୍ର୍ଦଶକ ଡ. ମୃଣାଳ ଚାଟାର୍ଜୀ, ସହକାରୀ ପ୍ରଫେସର ଡ. ଜ୍ୟୋତି ପ୍ରକାଶ ମହାପାତ୍ର ଓ ସମ୍ବିତ ପାଲ୍, ସେକ୍ସନ ଅଫିସର କେଦାରନାଥ ଜେନା ଏବଂ ଆକାଡେମିକ୍ କୋର୍ଡିନେଟର ଜିତେନ୍ଦ୍ର ପତି ଏହାକୁ ଉନ୍ମୋଚନ କରିଛନ୍ତି । ମନୋଗ୍ରାଫର ଇ-ସଂସ୍କରଣ ମଧ୍ୟ ଉନ୍ମୋଚିତ ହୋଇଛି ।
ମନୋଗ୍ରାଫରେ ମୋଟ ୪୭ଟି ନିବନ୍ଧ ସ୍ଥାନ ପାଇଛି । ଓଡ଼ିଆରେ ଚାରୋଟି ନିବନ୍ଧ ସମେତ ଦେଶର ବିଭିନ୍ନ ପ୍ରାନ୍ତରରୁ ସାମ୍ବାଦିକ, ଗଣମାଧ୍ୟମ ଶିକ୍ଷାବିତ୍, ଗବେଷଣା ଶିକ୍ଷାର୍ଥୀଙ୍କ ଆକାଡେମିକ୍ ଓ ସେମି-ଆକାଡେମିକ୍ ସନ୍ଦର୍ଭ, ଗବେଷଣା ନିବନ୍ଧ ଏଥିରେ ରହିଛି ।
ଏହାର ମୁଖ୍ୟ ସମ୍ପାଦନା ସଂସ୍ଥାନର ଆଞ୍ଚଳିକ ନିର୍ଦ୍ଦେଶକ ଡ. ମୃଣାଳ ଚାଟାର୍ଜୀ କରିଥିବାବେଳେ ସମ୍ପାଦନା କରିଛନ୍ତି ସହକାରୀ ପ୍ରଫେସର ସମ୍ବିତ ପାଲ୍ ।
ଏହି ଅବସରରେ ଶିକ୍ଷାବିତ ତଥା ଭାରତୀୟ ଜନ ସଞ୍ଚାର ସଂସ୍ଥାନର ଆଞ୍ଚଳିକ ନିଦେ୍ର୍ଦଶକ ଡ. ମୃଣାଳ ଚାଟାର୍ଜୀଙ୍କ ଲିଖିତ ପୁସ୍ତକ 'ଗଣମାଧ୍ୟମ ଓ ସାମ୍ବାଦିକତା'ର ଅଡିଓ ସଂସ୍କରଣ ଲୋକାର୍ପିତ ହୋଇଛି ।
ଗଣମାଧ୍ୟମ ଉପରେ ଆଧାରିତ ଏହି ପ୍ରଥମ ଓଡ଼ିଆ ଅଡିଓ ସିଡିରେ ଗଣମାଧ୍ୟମ ଓ ସାମ୍ବାଦିକତାର ବିଭିନ୍ନ ବିଭବ ରହିଛି । ଦୃଷ୍ଟିହୀନଙ୍କ ପାଇଁ ସ୍ୱତନ୍ତ୍ରଭାବେ ଏହା ପ୍ରସ୍ତୁତ କରାଯାଇଛି ।
ଏଥିରେ କଣ୍ଠଦାନ କରିଛନ୍ତି ସଂସ୍ଥାନର ଆକାଡେମିକ୍ ଆସିଷ୍ଟାଣ୍ଟ ପଦ୍ମଲୋଚନ ପ୍ରଧାନ ଏବଂ ବୈଷୟିକ ସହାୟତା କରିଛନ୍ତି ଟେକ୍ନିକାଲ୍ କୋର୍ଡିନେଟର ବଦ୍ରିନାଥ ଜେନା ।
ଅଡିଓ ପୁସ୍ତକ ପ୍ରସ୍ତୁତ କରିବାର ମୁଖ୍ୟ ଉଦ୍ଦେଶ୍ଯ ହେଉଛି, ଆଇଆଇଏମସିରେ ଦିବ୍ୟାଙ୍ଗଙ୍କ ପାଇଁ ଖୋଲାଯାଇଥିବା ସ୍ୱତନ୍ତ୍ର କେନ୍ଦ୍ର 'ଜ୍ୟୋତି'ରେ ଏହାକୁ ରଖିବା । ଏହାଦ୍ୱାରା ଦୃଷ୍ଟିହୀନ ବ୍ୟକ୍ତିମାନେ ବେଶ୍ ଉପକୃତ ହୋଇପାରିବେ ।
ସାହିତ୍ୟର ଉପବନରେ କବିତାର କେତେ ଫୁଲ ଫୁଟେ । କିଛି ଫୁଲ ଆମେ ଚିହ୍ନୁ । କିଛି ଅଚିହ୍ନା ।
ବେଳେବେଳେ କିଛି ଅଚିହ୍ନା ଫୁଲର ମହକ ଆମକୁ ଚମକେଇ ଦିଏ । ଏମିତି କିଛି ଚିହ୍ନା ଅଚିହ୍ନା କବିଙ୍କ ଅଦ୍ଭୂତ ସୁନ୍ଦର କବିତା ସ୍ଥାନ ପାଇଛି ପୁସ୍ତକ 'ଶବ୍ଦାଞ୍ଜଳି'ରେ ।
ରଥଯାତ୍ରା ଦିନ ଭାରତୀୟ ଜନ ସଞ୍ଚାର ସଂସ୍ଥାନ (ଆଇଆଇଏମସି)ରେ ଜଣାଶୁଣା ସାହିତ୍ୟିକ ମୃଣାଳଙ୍କ ଅନୂଦିତ କବିତା ପୁସ୍ତକ 'ଶବ୍ଦାଞ୍ଜଳି' ଉନ୍ମୋଚିତ ହୋଇଛି ।
ଏଥିରେ ବିଭିନ୍ନ ଭାଷାରୁ ଅନୂଦିତ ୧୩ଜଣ କବି, କବୟିତ୍ରୀଙ୍କ ସହ ସାମାଜିକ ଗଣମାଧ୍ୟମରେ ପ୍ରସାରିତ କିଛି କବିତା ସ୍ଥାନ ପାଇଛି ।
ଏହାସହ ଜାଲି (ମିଛ) ଖବର ଉପରେ ସଂସ୍ଥାନର ସହକାରୀ ପ୍ରଫେସର ସମ୍ବିତ ପାଲଙ୍କ ଦ୍ୱାରା ପ୍ରସ୍ତୁତ କମିକ୍ ସିରିଜ୍ର ଦ୍ୱିତୀୟ ଓ ତୃତୀୟ ସଂସ୍କରଣ ମଧ୍ୟ ଉନ୍ମୋଚିତ ହୋଇଛି ।
ଏହି ପୋଷ୍ଟରରେ ମୁଖ୍ୟତଃ ଗଣମାଧ୍ୟମ ସାକ୍ଷରତା ତଥା ଭୁଲ ସୂଚନା ଓ ଜାଲି ଖବର ବିରୋଧରେ ସଚେତନତାଧର୍ମୀ କଥା ଉଲ୍ଲେଖ ରହିଛି । ଏହି ସିରିଜ୍ର ପ୍ରଥମ ସଂସ୍କରଣ ପୂର୍ବରୁ ରିଲିଜ୍ ହୋଇସାରିଛି ।
ସେହିପରି ଆଇଆଇଏମସି ପକ୍ଷରୁ 'ଜାଲି ଖବରକୁ କେମିତି ପରଖିବେ' ଉପରେ ପ୍ରସ୍ତୁତ ସ୍ୱତନ୍ତ୍ର ମାର୍ଗଦର୍ଶିକାର ମରାଠୀ ସଂସ୍କରଣ ଆଜି ଉନ୍ମୋଚିତ ହୋଇଛି । ପୂର୍ବରୁ ଏହି ମାର୍ଗଦର୍ଶିକାଟି ଓଡ଼ିଆ, ହିନ୍ଦୀ, ଇଂରାଜୀ, ବଙ୍ଗଳା, ମିଜୋ ଓ ତେଲୁଗୁ ଭାଷାରେ ପ୍ରକାଶିତ ହୋଇସାରିଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
